
Un nou experiment epic: Nuvela „Într-o cazarmă” 
de M. Eliade, sau Ruinarea limbajului (11) 


În prefața traducerii 
portugheze a Nopţii de 
Sânziene, Mircea Eliade 
consemnase că „omul nu 
este în exclusivitate o ființă 
istorică; existența lui nu 
decurge în mod exclusiv în 
timpul istoric. O existenţă cu 
adevărat umană, o existență 
integrală, cunoaşte de 
asemenea timpul extatic al 
dragostei şi al morţii.” (M. 
Eliade, 1962). Dar să revin 
la nuvela „Într-o cazarmă”. 
Observându-i tristețea, 
autorul îi spune deținutului 
că „îi pare rău” că, pentru un personaj ca el, un scriitor nu 
poate face nimic şi, începută astfel, nuvela nu duce nicăieri, nu 
povesteşte nimic. „Nu pot scrie despre D-stră pentru că sunteți 
deținuți politici”, îi repetă fără menajamente autorul (p. 143). Pe 
la începutul conversaţiei îi mai spusese acest lucru: 

„De ce v-au arestat?” — întreabă autorul. 

„Suntem intelectuali...” 

„Ştiu! Dar spune-mi mai mult, dă-mi fapte concrete, 
amănunte. Nu vezi că eu nu le pot inventa?... Și nici nu pot scrie 
despre d-stră. N-am voie! Nu înţelegi?” (Mircea Eliade, Nuvele 
inedite, Bucureşti, 1991, p. 140). 

Aici ar merita de repovestit farsa de proces în urma căreia 
fratele lui Cioran a făcut ani grei de temniţă politică. În 1948, 
Aurel Cioran, epurat din barou, a fost condamnat într-un grup 
„înarmat” de 27 de persoane, din care nu-i cunoştea pe toţi. La 
primul proces, grupul „înarmat” n-a putut fi condamnat. Căci 
fratele lui Cioran îi întrebase pe acuzatori „cum puteau trage 27 
de persoane cu un singur pistol? Deţinând puterea, mercenarii 
ocupantului sovietic au intervenit cu promptitudine şi, la al 
doilea proces, s-au pronunţat sentințele dinainte stabilite. Apoi 
completul de judecată a fost destituit” (vezi Aurel Cioran în 
„Litere, Arte & Idei”, nr. 40 din 23 oct. 1995). 

Lui loan Petru Culianu, ajuns 12 ani asistent de română 
în Olanda, Mircea Eliade îi va atrage de prisos atenţia asupra 
restricțiilor impuse de falsificatorii istoriei românilor: „Nu 
cred că se poate scrie o istorie obiectivă a mişcării legionare... 
Documentele la îndemână sunt insuficiente. În plus, o atitudine 
obiectivă poate fi fatală autorului” (M.E., 17 ian. 1978). 
Colaborator al Securităţii de când primise postul dorit la revista 
„Secolul XX”, Culianu era prea arivist spre a se detașa în vreun 

carnea materiei trăite sau imaginate: „VISELE NU COSTĂ IU- 
BIRILE/ lasă în urmă dâre adânci/ în carnea sufletului/ iubiri im- 
posibile sacrificate pentru/ un cuvânt gest ori trădare/ mă îngrop 
singur pe zi ce trece/ sub ruinele unei vieţi neverosimile/ inutil 
parcurs din care nu înveţi nimic/ azi am înţeles că ne îndepărtăm/ 
fără să ne dăm seama/ devenind doi străini/ întâlnindu-ne apoi 
din întâmplare/ îndrăgostindu-ne iar la prima vedere/ cine eşti 
străino care m-ai iubit odată/ eu sunt cel care murea/ de câte 
ori făcea dragoste cu tine/ părăsindu-te apoi/ la marginea unei 
zile/ în care soarele uita să mai răsară” (pag. 14). Introspecţie 
aşadar, efectuată tandru dar ajunsă la concluzii dure, tranşante, 
menite să sintetizeze traficul de sentimente desfăşurat de-a lun- 
sul timpului. lar cu un coeficient de greutate asociat ordinului 
unor simţiri înalte, ne putem alătura în următoarea incursiune: 
„DESPRE IISUS SĂ VORBIM AZI ȚI-AM SPUS/ despre sin- 
gurătatea omului/ şi singurătatea lumii/ viață moarte acceptare 
refuz/ zadarnice neînţelese sacrificii/ viaţa ta e cuminţenia vieţii 
mele/ iubirea ta e primăvara sufletului meu/ sunt cântecul de tai- 
nă încă nerostit/ în ploaia caldă a stelelor căzătoare/ eşti răsăritul 
şi amurgul/ ziua luminată a devenirii mele/ tu eşti surâsul eu 
şoapta/ tu nevoia perpetuă eu lipsa/ niciodată nu vei muri pri- 
ma/ niciodată nu vom mai fi singuri/ îți veghez somnul înger de 
pază benevol/ asumându-mi durerile răutăţile lumii/ precum a 
făcut-o el cu încăpăţânare/ într-o preafrumoasă perpetuă/ îndu- 
rerată poveste” (pag. 44). Spre final, am ales un poem în care 
debordează şi tresaltă fiinţa mai vie dar şi mai aproape de moarte 
ca în alte dăţi: „UNEORI SIMȚI CUM ÎŢI ÎNGHEAȚĂ/ sufle- 
tul ca o lună degerată/ atârnând de acoperişul lumii/ treci printre 
alți morţi-vii/ prefăcându-se că le pasă/ trupul ţi-e impregnat/ de 
osteneala vieţii ca o sfâşiere/ vrei să-ţi închizi ochii/ doar întune- 
ricul mai este cald/ în această dimensiune a absenței iubirii/ dacă 
mi-ai fi alături aş recâştiga/ miracolele atât de îndepărtate ale 
vieţii/ privindu-mă poate s-ar reaprinde/ rugurile nestemate ale 
dorinţei/ caută-mă pe aleile/ primăvăratice de la Prater/ voi şti 
că eşti tu după parfumul/ viorelelor care-ţi învăluie fiinţa/ după 
paşii ireali de neobosită/ zămislire a speranţei” (pag. 70). 

Un poet extrem de atent la temele, abordările şi exprimările 
sale lirice, de o maturitate categorică, uneori intimidantă prin 
precizia de disecare imediat după percepţie a realităţii, Ladislau 

fel de mulțimea comuniştilor cu creierul bine spălat. Nefiindu-i 
pe plac ariviştii, Michel Meslin s-a lăsat greu convins să-i mai 
conducă și teza de doctorat, după ce trecuse de prima fază, cea a 
tezei deciclul III. (cf. Şerban C. Andronescu, https://ro.scribd.com/ 
doc/179318724/%C5%9EerbanAndronescuCulianuFalsDiscip 
). 

În nuvela eliadescă, personajul invocă numărul mare al 
celor închiși (vreo două milioane, cf. enciclopediei Românii 
în știința și cultura occidentală, îngrijită de lon Manea, Davis, 
SUA, 1992, p. 207). Îi oferă autorului blocat şi oarece „fapte” 
pe care să le povestească. După gratii, zice personajul, deținuții 
ar repeta — la ordinul Başkirului- aceeași frază dintr-o piesă al 
cărei subiect le este total necunoscut: „Am învăţat toţi acelaşi 
fragment, ca să vedem cine-l spune mai bine, cine merită să 
joace rolul lui Tudor Vladimirescu”. 

Aici numele de „Tudor Vladimirescu” este perfect 
ambiguu, aşa cum vom vedea și mai încolo. Numele ilustrează 
doar ruinarea limbajului (dictată de „başkiri”), limbaj care, 
în loc să comunice indiferent ce, e folosit pentru livrarea de 
preconcepții şi mistificări pe placul jefuitorilor României, ai 
păzitorilor marii puşcării în care a fost transformată ţara. 

lată şi imaginea jefuirii României ocupată de armata 
sovietică, unde găsim la Ion Caraion cuvântul „başchir”: „Lifta 
stepelor calmucă/ lacomă să ia să ducă — / unde calcă se usucă; 
/...] iar de când tot iau şi seacă, / nu mai fug şi nu mai pleacă/.../pe 
tot prundul ţării vlahe/ râu — turemeniile-alahe,/ lanţ - lăcustele 
cazahe/ şi cazahe şi bașchire, / năpustite în neştire” (Ion Caraion, 
Din biniş de tufă frântă, Op. Cit., p. 79). 

În 1994, fostul deţinut politic Demostene Andronescu 
scrisese despre reeducarea de la începutul anilor şaizeci condusă 
de doi colonei de Securitate în închisoarea din Aiud. Un deținut, 
precum Tudor Vladimirescu din nuvela lui Eliade, ajuns alături 
de „ai săi” în acea celulă spre a fi trecut de Başkir pe lista celor 
mitraliaţi, repetă — la ordin — cuvinte fără sens. „Li se cerea 
deţinuţilor — își amintește fostul absolvent al Facultăţii de Istorie 
—, să-şi renege în mod public trecutul şi să-şi exprime adeziunea 
față de regimul care-i martirizase... Ameninţările, izolările, 
înfometările, spaima, îndoiala, anihilarea respectului de sine 
sau de ceilalți erau feţele unei ucigaşe torturi morale, de care 
nu puteau scăpa nici cei care cădeau, nici cei care rezistau” (în 
„Puncte Cardinale”, Sibiu, nr. 7 din 1994). 

Unii deţinuţi, precum Nicolae Pătraşcu, au fost chinuiţi cu 
metode speciale, administrându-li-se droguri timp îndelungat 
spre totala anihilare a forţelor fizice şi psihice (cf. Virgil Maxim, 
Imn pentru crucea purtată, 2002, p.397). Din arsenalul de droguri 
folosite de N.K.V.D. în temniţele politice din lagărul comunist, 
ziarul londonez „Făclia” prezentase efectele achtedron-ului, 
plasat în alimente sau băuturi, drog prin care se obținea o mare 
sugestibilitate pe fondul unei stări generale de pasivitate. 

La vremea reeducării, începută în deceniul al şaselea, 
regimul din Zarca Aiudului (unde erau pedepsiți deținuții 
needucabili) era astfel conceput încât să transforme detenţia în 
condamnare la moarte: „Iarna nu exista încălzire... Stofa uzată 
şi transparentă a hainei şi pantalonilor îți dădea iluzia că ești 
îmbrăcat. Pe coridor, seara se arunca apă, ferestrele erau deschise 
ca să îngheţe şi să se facă curent, căci ferestrele celulelor erau 
oblonite fără să aibă geamuri... Paturile nu aveau saltele. 
Dormeam... pe plasa metalică... Orice abatere de la regulament 
era pedepsită cu izolare la camera rece... cu lanţuri la picioare 
şi cu cătuşe la mâini, cel puţin 7 zile, cu zeama de terei de 250- 
3008. Ja trei zile! Lanţului i se atârna şi o bilă de fier, între 10 şi 
20 kg, care îngreuna mişcările şi producea frecarea brățării de 
picior, provocând răni care se infectau. Oamenii se prăbuşeau 
rând pe rând...” (Virgil Maxim). Compusă mental în temnița 
politică de Ion Omescu a fost şi poezia intitulată „Inscripţie pe o 
cătușă”: „Brăţara mea de drum şi de popas,/ slăvite fie negrele-ţi 
carate/ În ţara-n care gândul n-are glas/ Mai liber sunt cu mâinile 
legate” (Ion Omescu). 

Încă din 1950, Mircea Eliade observase cu justeţe că „toate 
barierele ridicate între zona rusească şi Occident ţintesc în primul 
rând să oprească trecerea adevărului”. Însăși relatarea celor 
pătimite şi văzute în temniţele politice fusese prin lege complet 
interzisă până în 1990. Cercetătorii dosarelor de securitate 
respectă şi azi (în majoritatea lor) interdicția din comunism, 
ferindu-se a confrunta cele puse la dosar de „asasinii roşii” 
(M.E.) cu memoriile foştilor deținuți. Amintită este în nuvelă şi 
infectarea unei răni de la mâna unui deținut scriitor provocată, 
vezi Doamne, de frecarea produsă de ceas, obiect (în realitate) 
lăsat obligatoriu la magazia închisorii. La consultația medicală 
a scriitorului agonizând din cauza infecţiei („E de la ceas, 
precizează Madmoiselle Elise”), doctorul s-a uitat şi la gleznele 
muribundului să vadă dacă n-au și ele semne de infectare. 
Elise, personaj invocat de către deținutul pe punctul de a muri 
de septicemie din pricina braţului infectat, pare a se suprapune 
în delirul dinaintea morţii scriitorului, cu Marina, tovarăşa de 
viaţă a autorului, care conversează cu deţinuţii. Justeţea acestei 
hermeneutici se întrezăreşte târziu, când piesa cu „Mă numesc 
Tudor Vladimirescu” este echivalată în franceză cu întrebarea 
„Comment peut-on Stre Polynesien?” 

Un mic indiciu apăruse, însă, când scriitorul blocat enumeră 


Marinei, printre subiectele pe care le-ar putea dezvolta, şi „un 
subiect de piesă de teatru „Comment peut-on &tre Polynesien?” 
(p.142). 

Devansând puţin lucrurile, menţionăm că, spre sfârşitul 
nuvelei „Într-o cazarmă”, apare sugerată cu limpezime 
identificarea dintre fostul profesor de franceză care-şi pusese 
întrebarea şi autorul sperând a scoate nişte bani pe o piesă 
începută cu „Mă numesc Tudor Vladimirescu”. 

Pentru trimiterea la „sentimentul paraguaian al fiinţei” de 
care-i va scrie Cioran lui Noica, evidentă în această întrebare 
„unde e Polinesia” este înlocuită de Cioran cu Paraguaiul, 
recomandăm citirea eseului „Filosoful Mircea Vulcănescu într- 
un dicționar de Humanitas sau Mircea Vulcănescu în zdrăngănit 
de tinichele”, scris de Isabela Vasiliu-Scraba şi publicat în reviste 
din țară şi din străinătate. 

Aici ar mai fi de precizat că împărţirea beletristicii lui 
Mircea Eliade în trei cicluri, propusă de asistentul de română 
loan Petru Culianu, este pe cât de neinspirată, pe atât de repetată 
de toţi proştii, mai ales după ce a primit statutul de „ucaz” prin 
intermediul Wikipediei, confiscată de analfabeți funcționali 
(vezi notele eseului „Harismele Duhului Sfânt şi FOTOGRAFIA 
VECHE DE 14 ANI” scris de Isabela Vasiliu-Scraba (https:// 
isabelavs2.wordpress.com/mircea-eliade/isabela-vasiliu-scraba- 
fotografie-mircea-eliade/). 

Poate doar paginile despre Mircea Eliade scrise de 
turnătorul Culianu (https://isabelavs2.wordpress.com/mircea-- 
eliade/secuculieliade/ ) s-ar înscrie cu brio în „ciclul idiotului” 
în care „idiotul” ar fi „înzestrat cu o semnificaţie pozitivă” (cf. 
I.P.C.). Căci un asemenea ciclu nu se poate depista altundeva 
decât în scrisul celui împușcat la Chicago, în W.C.-ul facultății 
unde urma să se angajeze, şi nu în inexistentul său birou, cum 
dezinformează Wikipedia şi, pe urmele ei, inteligenţa artificială, 
ChatGPT 0, 

Ideea cu ciclurile este pe de-a-ntregul neinspirată şi fără 
legătură cu beletristica lui Mircea Eliade, întrucât „hermeneutică 
și criptografie” face Eliade nu numai în cel de-al treilea ciclu, 
cuprinzând „Incognito la Buchenwald”, „Cele trei graţii”, 
„Dayan”, „19 trandafiri” şi „Pelerina”, cum greșit a crezut 
doctorandul, pus (de „gropari ai culturii românești”) să scrie 
un text de desființare a celui mai însemnat poet din exil, Horia 
Stamatu. Comanda i-a fost probabil dată lui Culianu chiar de cei 
din aripa Securităţii care l-a asasinat ca trădător. Fiindcă fostul 
informator i-a sfidat pe cei cu care ani de zile colaborase. Când 
era pe punctul să i se realizeze visul, fiind pe cale să se angajeze la 
Divinity School, Culianu devenise brusc regalist când președinte 
era Ion Iliescu, Şef al Securităţii devenise Virgil Măgureanu și 
Andrei Pleşu ministru al culturii. Iar ex-regele Mihai fusese pur 
şi simplu întors de poliţie din drumul spre Sinaia şi evacuat peste 
graniță. 

Împărţirea în trei cicluri nu se susține, pentru că tot scrisul 
eliadesc îmbină „hermeneutica şi criptografia”, aşa cum o face 
şi nuvela „Într-o cazarmă”, prin încifrarea numelui „Tudor 
Vladimirescu” şi prin „hermeneutizarea” scrisului la comandă ca 
o siluire a imaginaţiei, situație lesne de generalizat când e vorba 
de statutul scriitorilor într-un regim de teroare poliţienească: „De 
zece zile n-am scris un rând! Mi-aţi secat inspiraţia. Probabil 
m-aţi blestemat.” 

Cu tânguirea sorții românilor şi cu blestemarea momentului 
istoric se îndeletniceşte şi „corul” de care i-a vorbit autorului 
blocat personajul Tudor Vladimirescu. 

Telul corului — pe care l-au organizat deţinuţii ca să fie 
cumva asemănător corului din tragediile antice —, este să 
blesteme. În fond, la asta au fost reduși cei de după gratii, scrie 
Mircea Eliade: „Să blesteme, să ne blesteme pe toţi, şi pe ei, şi 
pe noi”. Ideea se regăsește în nuvela „Șanţurile” scrisă tot în 
1963, în discursul poetului neamţ din Bucovina (hrps://mww. 
youtube.com/watch?v=MR-JRIStEhs ), întrucât povestirile 
legendarului scriitor concresc una din alta, ceea ce se vede mai 
limpede în romanul „Pe Strada Mântuleasa” ? „urmat de „În 
curte la Dionis”. 


Isabela VASILIU-SCRABA 


1. Isabela Vasiliu-Scraba, Cancel Culture, sau boicotul cultural 
(D), https:/Awww.youtube.com/watch?v=G7UITTX8Kts, partea 
II-a, https:/Awww.youtube.com/watch?v=4Uy5gxtINR8, Cancel 
Culture şi ChatGPT, sau boicotul cultural, https://www.youtube. 
com/watch?v=4Uy5gxtINR3, sau, https://isabelavs2.wordpress. 
com/gpt-isabela-vasiliu-scraba-cancel-culture-2/, și partea III-a, 
Noul Frankenstein şi unificarea gândirii prin ChatGPT (II), 
https://isabelavs2.wordpress.com/3chat-gpt-isabela-vasiliu- 
scraba/. 

2. Isabela Vasiliu-Scraba, Joaca de-a tărâmul de dincolo 
(pl, https://www.youtube.com/watch?v=FExH3ywhp38 
„ şi prima parte, Despre lipsa de individualizare a călăilor 
sau Despre lipsa individualizării anchetatoarei din romanul 
eliadesc „Pe Strada Mântuleasa”, https:/Awww.youtube.com/ 
watch?v=WCyM39blJsg 


